276 8 



'^i; 1913, altsaa efter godt 12 Ugers Forløb, foretog jeg en ny Spredning af 

 det samme Materiale. Samtidig bestemte jeg dettes Vandindhold til 10,f> ";o. 



I denne Spredning fremkom hverken Kolonier af Chlorella eller Schizogonium, 

 men to andre grønne Kolonier, af hvilke den ene vistnok var Xanthoria parietina- 

 Algen. Den anden kunde jeg ikke bestemme, men jeg afbilder den i Tab. III, 

 Fig. 50 a, b, c. Cellerne laa enkeltvis eller to sammen, og Delingen foregik aaben- 

 bart kun i een Retning og paa den Maade, at Døtrecellerne sprængte Modercellens 

 Membran, saa at denne ofte saas liggende tom ved Siden af de to Døtrccellcr 

 (Fig. b). Hver Celle indeholdt en vægstillet, lappet Kromatofor med et tydeligt 

 Pyrenoïd. Cellernes Længde ca. 7,T /i, Bredde 3,8/^. 



Andre Angivelser om aërofile Algers Evne til at taale Udtørring har vi fra 

 Gav (1891, Pag. 61, 63, 81, 91). Han siger om sin Stichococcus dissectus, at den taaler 

 at udtørres i 6 Maaneder i Luften, naar den blot sidder paa et Stykke Kork eller 

 et Stykke Gibs, og herved sker der ingen Forandring af Cellerne. Noget lignende 

 gælder Ulothrix flaccida. 



Gay gør imidlertid for flere Arters Vedkommende ogsaa det omvendte Forsøg, 

 o: prøver, hvorledes de aërofile Alger forholder sig, naar man dyrker dem i Vand. 

 Han kommer i Reglen til det Resultat, at de ikke taaler rigeligt Vand. Stichococcus 

 dissectus adskiller sig i sine enkelte Celler, hvis Væg fortykkes, og som fyldes med 

 Olie (1891, Pag. 62). Ulothrix flaccida har ligeledes Tilbøjelighed til at dissociere 

 Traadene i de enkelte Celler, naar rigeligt Vand er til Stede (1891, Pag. 63). An- 

 gaaende denne Art har dog Klebs (1896) fundet, at Betingelserne for Traadenes 

 Dissociation er 1) Næringsmangel, 2) Vandmangel. Der synes da her at være en 

 Modstrid mellem Gay's og Klebs's Iagttagelser. Den mest nærliggende Forklaring 

 herpaa er vel, at det ikke var Vandets Tilstedeværelse, der bevirkede Dissociationen 

 i Gay's Forsøg, men derimod Næringsmangel. Gay skriver nemlig ikke noget om, 

 at han har forsynet Vandet med opløste Næringsstoffer. 



Klebs omtaler i det nævnte Arbejde endvidere, hvorledes Hormidium nitens 

 og H. flaccidum forholder sig ved Indtørring (Klebs 1896, Pag. 340 og 341). Foregaar 

 Indtørringen hurtig, forbliver Traadene uforandrede. Gaar det derimod langsommere, 

 spaltes de i de enkelte Celler, som fyldes med Olie og Stivelse, samt faar lidt 

 tykkere Vægge. Medens de hurtig indtørrede Traade formodentlig kun taaler 

 Indtørring i en begrænset Tid, kan de enkelte „Hvileceller" som Støv føres bort 

 gennem Luften. 



Angaaende Schizogonium murale Kütz. meddeler Gay (1891, Pag. 81), at efter 

 længere Tids (2 Maaneders) Ophold i Vand afrunder dens Celler sig og skilles fra 

 hverandre indenfor Traadens rørformede Skede, og tilsidst frigøres de derved, at 

 Skeden brister. Pleurococcus vulgaris Näg. (ej P. v. Men., som Gay selv angiver) fik 

 han i flere Maaneder til at vegetere under Vand uden at forandre Karakter; men 

 efter 10 Maaneders Forløb var dog Halvdelen af Cellerne dode og Resten fyldte 

 med Oliedraaber. Det synes da, som om Luftalgerne forholder sig ret forskellig 

 overfor rigelig Tilstedeværelse af Vand; men de foreliggende Resultater vedrørende 



